b'\n_START_ARTICLE_\nLuciano Narsingh\n_START_SECTION_\nKarriere\n_START_PARAGRAPH_\nNarsingh blev f\xc3\xb8dt i Amsterdam. Han begyndte at spille fodbold i den lokale klub A.V.V. Zeeburgia, og rykkede som ungdomsspiller videre til AZ Alkmaar. Der efter gik turen til Ajax Amsterdam, hvor han sammen med sin bror Furdjel Narsingh i flere \xc3\xa5r spillede for klubbens ungdomsakademi. I 2006 blev br\xc3\xb8drene vraget p\xc3\xa5 akademi, og Luciano skiftede til SC Heerenveens ungdomshold, imens broderen tog til AZ._NEWLINE_Luciano Narsingh underskrev i 2008 en professionel kontrakt med Heerenveen g\xc3\xa6ldende til 2013. Den 29. oktober 2008 debuterede han i \xc3\x86resdivisionen, da han afl\xc3\xb8ste Danijel Pranji\xc4\x87 i en kamp mod Vitesse Arnhem._NEWLINE_I \xc3\x86resdivisionen 2011-12 blev Narsingh noteret for 20 assists, hvilket var nok til at tage f\xc3\xb8rstepladsen i den konkurrence._NEWLINE_Den 16. juli 2012 meddelte SC Heerenveen at de havde solgt Narsingh til ligarivalerne fra PSV Eindhoven. Spilleren havde efterf\xc3\xb8lgende indg\xc3\xa5et en 5-\xc3\xa5rig kontrakt med klubben.\n_START_SECTION_\nLandshold\n_START_PARAGRAPH_\nNarsingh debuterede 30. maj 2012 for Hollands fodboldlandshold i en kamp mod Slovakiet. I midten af maj 2012 blev han af landstr\xc3\xa6ner Bert van Marwijk udtaget til Europamesterskabet i fodbold, der skulle spilles i Ukraine og Polen. Han st\xc3\xa5r (pr. april 2018) registreret for 16 landskampe og fire m\xc3\xa5l for nationalmandskabet.'